Pensar asturiano. (Ensayos programáticos de sintaxis asturiana)
#000000
Pensar asturiano quier contribuyir a emburriar y renovar los estudios de sintaxis del asturianu proponiendo un modelu descriptivu abiertu y reflexivu.
#000002
La sintaxis ye un componente esencial de la gramática d’una llingua, el que la dexa desenvolver les sos grandes virtualidaes como ferramienta d’adquisición, creación y comunicación de conocimientu. Sicasí, ello nun se tradució nos estudios asturianísticos nuna atención siquier asemeyada a la que sí tienen merecío otros aspectos de la llingua asturiana como la dialectoloxía, la evolución histórica o les cuestiones de fonética o de léxicu. A lo más, el conocimientu teóricu de la sintaxis asturiana vieno acutáu, sobremanera, en cuestiones de morfoloxía, esto ye: nel aspectu puramente formal de les relaciones ente les palabres presentes nuna oración, ensin buscar tanto otres claves, como les pragmátiques y les semántiques, previes y esenciales na conformanza de los patrones relacionales sobre los que se dispón l’enunciáu.
#000010
Pensar asturiano quier contribuyir a emburriar y renovar los estudios de sintaxis del asturianu proponiendo un modelu descriptivu abiertu y reflexivu que, ensin servidumes d’escuela pero dende una visión actualizada de la teoría llingüística, dexe ver (n’as-turianu y nel asturianu) los mecanismos colos que la intelixencia humana esperimenta’l mundu y lu comunica al serviciu de les específiques perspectives étiques de los falantes.
#000011
De resultes del so llabor investigador nacen les obres Relatos asturianos medievales del sieglu XII (2003), La formación histórica de la llingua asturiana (2003), que foi traducida en 2005 al castellanu, y Llingua y cultura lliteraria na Edá Media asturlleonesa (2004).
#000013